ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind trecerea în domeniul public al Comunei Valea Ierii a unor bunuri și delegarea gestiunii acestor bunuri aparținând serviciului de alimentare cu apă către Compania de Apa Someș S.A. Cluj

 Consiliul Local al Comunei Valea Ierii întrunit în şedinţa ordinară din data de 21 august 2025,

 Având în vedere:

-Referatul nr.4973 din 14.08.2025 întocmit de primarul comunei Valea Ierii

precum și raportul nr.4974 din 14.08.2025 întocmit de d-na Varga Angela consilier superior;

-Avizul comisiei de specialitate din cadrul Consiliului Local;

-Adresa nr.24619/DGA/SMA/29.07.2025 a Companiei de Apă Someș SA

prin care ne transmite centralizatorul cu procesele-verbale de recepție tehnică reprezentând elementele ce fac parte din infrastructura de alimentare cu apă realizate pe raza comunei Valea Ierii,

-Prevederile art.129, alin.(2), lit.c), art. 286, alin.(4) și art.296, alin.(2) din

 O.U.G.nr.57/2019, privind Codul administrativ, cu modificările și completările ulterioare;

-Hotărârea Guvernului nr.392/2020 privind aprobarea Normelor tehnice

pentru întocmirea inventarului bunurilor care alcătuiesc domeniul public al comunelor, al oraşelor, al municipiilor şi al judeţelor;

-Hotarârea Guvernului nr.1031/1999 pentru aprobarea Normelor

metodologice privind înregistrarea în contabilitate a bunurilor care alcătuiesc domeniul public al statului şi al unităţilor administrativ-teritoriale, cu modificările și completările ulterioare;

 În temeiul art. 196 alin. (1) lit. a) din Ordonanța de urgență a Guvernului

nr.57/2019, privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 **Art. 1.** Se aprobă trecerea în domeniul public al Comunei Valea Ierii a elementelor de patrimoniu public reprezentând infrastructura de alimentare cu apă, executate prin contribuția cetățenilor, conform Anexei 1 la prezenta hotărâre.

 **Art. 2.** Se aprobă delegarea de gestiune a bunurilor care alcătuiesc sistemul de alimentarecu apă aflate în anexa 1, proprietatea Comunei Valea Ierii, judetul Cluj, către Compania de Apă Somes S.A.

 **Art. 3.** Se împuterniceste Asociatia Regionala pentru Dezvoltarea Infrastructurii din Bazinul Hidrografic Somes-Tisa, prin reprezentantul sau legal să semneze în numele și pentru Comuna Valea Ierii, judetul Cluj, actul aditional la Contractul de delegare a gestiunii serviciului de alimentare cu apă, încheiat cu Compania de Apa Somes S.A., care va avea ca obiect bunurile prevazute în anexa 1, parte integrantă a acestei hotărâri.

 **Art. 4.**  Durata concesiunii acestor bunuri către Compania de Apa Someș S.A este pe durata existenței Contractului de delegare a gestiunii serviciului de alimentare cu apă/canalizare, semnat între Asociația Regională pentru Dezvoltarea Infrastructurii din Bazinul Hidrografic Someș-Tisa, al cărei membru este ComunaValea Ierii, județul Cluj și Compania de Apă Someș S.A.

 **Art. 5.** Ducerea la îndeplinire a prezentei hotărâri se încredintează primarului Comunei Valea Ierii, judetul Cluj și Asociației Regionale pentru Dezvoltarea Infrastructurii din Bazinul Hidrografic Someș-Tisa.

 **Art. 6.**Prezenta hotărâre se comunică Instituției Prefectului - Județul Cluj, primarului Comunei Valea Ierii, Asociației Regionale pentru Dezvoltarea Infrastructurii din Bazinul Hidrografic Someș-Tisa și va fi publicată pe site-ul propriu.

  Președinte de ședință, Contrasemnează:

 Gheorghe-Florin Sarvadi Secretar general al comunei,

 Nelia-Crenguța Mariș

**Nr. 43 din 21.08.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*